Document ID: 32014D0266

PADOMES LĒMUMS
(2014. gada 6. maijs)
par nostāju, kas Eiropas Savienības vārdā jāieņem Apvienotajā komitejā, kura izveidota ar 1972. gada 22. jūlija Nolīgumu starp Eiropas Ekonomikas kopienu un Šveices Konfederāciju, attiecībā uz nolīguma 3. protokola (Par jēdziena “noteiktas izcelsmes izstrādājums” definīciju un administratīvās sadarbības metodēm) pielāgošanu pēc Horvātijas pievienošanās Eiropas Savienībai
(2014/266/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
ņemot vērā Eiropas Komisijas priekšlikumu,
tā kā:
(1)
Jēdziens “noteiktas izcelsmes izstrādājums” un administratīvās sadarbības metodes ir noteiktas 1972. gada 22 jūlija Nolīguma starp Eiropas Ekonomikas kopienu un Šveices Konfederāciju (1) (“Nolīgums”) 3.protokolā.
(2)
Pēc Horvātijas pievienošanās Eiropas Savienībai 2013. gada 1. jūlijā tirdzniecībai starp Horvātiju un Šveices Konfederāciju (“Šveice”) piemēro Nolīgumu, bet starp Horvātiju un Šveici noslēgto tirdzniecības nolīgumu piemērošana tiek pārtraukta no minētā datuma.
(3)
Tādēļ, lai nodrošinātu pareizu Nolīguma darbību un atvieglotu uzņēmēju un muitas pārvalžu darbību, būtu attiecīgi jāgroza 3. protokols.
(4)
Saskaņā ar 3. protokola 39. pantu Apvienotā komiteja var lemt grozīt minētā protokola noteikumus.
(5)
Tādēļ Savienības nostājas ES un Šveices Apvienotajā komitejā pamatā vajadzētu būt pievienotajam lēmuma projektam,
IR PIEŅĒMUSI ŠO LĒMUMU.
1. pants
Nostājas, kas Savienības vārdā ES un Šveices Apvienotajā komitejā ir jāieņem attiecībā uz 1972. gada 22. jūlija Nolīguma starp Eiropas Ekonomikas kopienu un Šveices Konfederāciju 3. protokola grozīšanu, pamatā ir Apvienotās komitejas lēmuma projekts, kas pievienots šim lēmumam.
2. pants
Apvienotās komitejas lēmumu publicē Eiropas Savienības Oficiālajā Vēstnesī.
3. pants
Šis lēmums stājas spēkā tā pieņemšanas dienā.
Briselē, 2014. gada 6. maijā

Labels: 5
10
3
18
15